
                                                                                                                                         Χανιά 12-5-2026                                              

                                                   ΔΕΛΤΙΟ ΤΥΠΟΥ
Στηρίζουμε τους εργαζόμενους του ΕΚΑΒ Χανίων που διώκονται άδικα

Το Εργατικό Κέντρο Χανίων εκφράζει την πλήρη και αδιαπραγμάτευτη συμπαράστασή του στους συναδέλφους εργαζόμενους του ΕΚΑΒ Χανίων, οι οποίοι σήμερα βρίσκονται αντιμέτωποι με ποινικές διώξεις σχετικά με περιστατικό παροχής πρώτων βοηθειών το καλοκαίρι του 2024.
Οι συγκεκριμένοι εργαζόμενοι, με χρόνια πείρας και αφοσίωση στο καθήκον τους, έδρασαν ακολουθώντας τα καθιερωμένα πρωτόκολλα που διέπουν τη λειτουργία του ΕΚΑΒ. Η ποινικοποίηση των ενεργειών τους αποτελεί πλήγμα στο σύνολο των εργαζομένων στις υπηρεσίες υγείας και διάσωσης.
Καταδικάζουμε απερίφραστα κάθε απόπειρα να μετατραπούν οι εργαζόμενοι σε αποδιοπομπαίους τράγους για αδυναμίες και ελλείψεις που ευθύνεται αποκλειστικά το σύστημα και η πολιτεία. Η υποχρηματοδότηση, οι ελλείψεις προσωπικού και ο υπερφόρτος εργασίας είναι οι πραγματικές αιτίες που πρέπει να αντιμετωπιστούν.
Το Εργατικό Κέντρο Χανίων θα βρίσκεται πάντα στο πλευρό των εργαζομένων που αδικούνται και θα αγωνίζεται για την υπεράσπιση των δικαιωμάτων τους. Καλούμε κάθε εργαζόμενο, κάθε σωματείο και κάθε φορέα που σέβεται την εργασία και αξιοπρέπεια των ανθρώπων να ταχθεί στο πλευρό των διωκόμενων συναδέλφων.

              Εργατοϋπαλληλικό Κέντρο Νομού Χανίων

